за ограничаване на скоростта (РФОС)
 РФОС трябва да бъде такава, че при нормални условия на експлоатация, въпреки вибрациите, на които може да бъде подложено, превозното средство да отговаря на разпоредбите на част I от настоящото правило.
 5.2.1.1. По-конкретно устройството и всички компоненти, поддържащи РФОС, трябва да са проектирани, конструирани и инсталирани така, че да са устойчиви на корозия и на стареене, на каквито могат да бъдат изложени.
 5.2.2. РФОС трябва да може да функционира безпроблемно в своята електромагнитна среда и да е съобразена с техническите предписания на правило No 10, включително и последните изменения, влезли в сила по времето на типовото одобрение.
 5.2.3. Не се допуска повреда или неразрешена външна намеса да могат да увеличават мощността на двигателя над определеното чрез положението на педала на газта.
 5.2.4. Величината Vadj трябва постоянно да бъде видима за водача от неговата седалка. Това не изключва временно прекъсване на показанието по причини за безопасност или по желание на водача.
 РФОС трябва да отговаря на следните изисквания:
 5.2.5.1. РФОС не трябва да може да активира работната спирачна система на превозното средство, освен при превозни средства от категории M1 и N1, при които работната спирачна система може да се задейства.
 5.2.5.2. РФОС трябва да бъде ефективна независимо от това какъв тип двигател или трансмисия се използват.
 5.2.5.3. Скоростта на превозното средство трябва да се ограничи до Vadj.
 Все пак Vadj трябва да може да се превишава при изпитване съгласно параграф 5.3.
 5.2.5.4.1. За превишаване на Vadj трябва да се увеличи натискът върху педала на газта (*).
 5.2.5.4.2. Когато скоростта на превозното средство превишава скоростта Vadj, водачът трябва да бъде уведомяван за това чрез подходящ предупредителен сигнал, различен от скоростомера.
 5.2.5.4.3. Съответствието с параграф 5.2.5.4.2 се показва чрез провеждане на изпитвания съгласно параграф 5.3.
 Задаване на Vadj:
 5.2.6.1. Между 30 km/h и максималната конструктивно заложена скорост на превозното средство стойността на Vadj трябва да може да се задава на стъпки, не по-големи от 10 km/h,
 5.2.6.2. В случай че превозните средства са произведени за продажба в страна, използваща британски мерни единици, стойността на Vadj трябва да може да се задава на стъпки, не по-големи от 5 мили в час, между 20 мили в час и максималната конструктивно заложена скорост на превозното средство.
 5.2.6.3. Това трябва да може да става чрез орган за управление, задействан директно от водача.
 Активиране/дезактивиране:
 5.2.7.1. РФОС трябва да може да се активира и дезактивира по всяко време.
 5.2.7.2. РФОС трябва да се дезактивира чрез преднамерено действие на водача при всяко спиране на двигателя.
 5.2.7.3. Когато РФОС се активира, първоначалната настройка на Vadj не трябва да бъде по-малка от текущата скорост на превозното средство.
 5.3. Изпитвания
 5.3.1. Изпитванията за ограничаване на скоростта, на които се подлага превозното средство, за да получи типово одобрение, както и регламентираното ограничително действие са описани в приложение 5 към настоящото правило. По заявка на производителя и със съгласието на компетентния орган, издаващ типови одобрения, превозните средства, чиято теоретична ограничителна скорост V не превишава зададената скорост Vset, определена за тези превозни средства, може да се освободи от изпитванията от приложение